b"\n_START_ARTICLE_\nEleccions al Parlament Escoc\xc3\xa8s de 2016\n_START_SECTION_\nData\n_START_PARAGRAPH_\nSegons la Scotland Act 1998, unes eleccions generals ordin\xc3\xa0ries al Parlament Esoc\xc3\xa8s s'haurien celebrat normalment el primer dijous de maig quatre anys despr\xc3\xa9s de les eleccions del 2011, i, per tant, el maig del 2015. Tanmateix, el maig del 2010, el nou govern del Regne Unit va acordar celebrar les seg\xc3\xbcents eleccions generals del Regne Unit tamb\xc3\xa9 el maig del 2015. El Partit Nacional Esoc\xc3\xa8s va criticar aquesta decisi\xc3\xb3, ja que, tal com havia estat recomanat despr\xc3\xa9s de les eleccions del 2007, les eleccions amb sistemes de votaci\xc3\xb3 diferents s'haurien de celebrar en dies separats: una recomanaci\xc3\xb3 que tots els partits pol\xc3\xadtics havien acceptat llavors. Com a resposta a aquestes cr\xc3\xadtiques, el viceprimer ministre, Nick Clegg, va oferir posposar un any les eleccions al Parlament Escoc\xc3\xa8s. Tots els principals partits pol\xc3\xadtics van explicitar el seu suport per retardar les eleccions un any. Aix\xc3\xad doncs, la data de les eleccions es va fixar pel 5 de maig del 2016.\n_START_SECTION_\nSistema de votaci\xc3\xb3, escons i regions\n_START_PARAGRAPH_\nS'elegeixen un total de 129 diputats._NEWLINE_El sistema escoc\xc3\xa8s utilitza la representaci\xc3\xb3 proporcional mixta, pensat per atorgar una representaci\xc3\xb3 proporcional a cada regi\xc3\xb3. Hi ha un total de vuit regions, cadascuna de les quals est\xc3\xa0 subdividida en petits circumscripcions (constituencies, en angl\xc3\xa8s). Hi ha fins a 73 constituencies, i cadascuna elegeix un diputat segons l'escrutini uninominal majoritari. Cada regi\xc3\xb3 elegeix set diputats addiconals seguint el sistema de representaci\xc3\xb3 proporcional mixta. Per elegir aquests \xc3\xbaltims diputats s'utilitza una regla D'Hondt modificada."